Case ID: 1012991
Sentence 112: Bununla yanaşı, ibtidai istintaq zamanı Təqsirləndirilən şəxs3 ibtidai istintaq zamanı xx.xx.2018-ci və xx.xx.2018-ci il tarixli müdafiəçisinin iştirakı ilə verdiyi ifadələrində törətdiyi əməllərini tam etiraf edərək, civənin Təqsirləndirilən şəxs1 tərəfindən satış məqsədi ilə saxlanılması üçün ona verildiyini, Sarayxanım Abdullayevanı 7000 manat pul müqabilində xx xxx 2018-ci ildə Salyan rayonunun ərazisində icarəyə götürüb idarə etdiyi KİA markalı avtomaşında öldürdüyünü, daha sonra Təqsirləndirilən şəxs1lə birlikdə meyiti Şamaxı rayon ərazisinə aparıb atdığını, qətlə görə aldığı pulun bir qismini xərclədiyini bildirmiş, sonuncu, xx.xx.2018-ci il tarixli ifadəsində zəhərli maddə olan civəni həqiqətən də Təqsirləndirilən şəxs1 ona satış məqsədi ilə verməsini qeyd edərək, guya Təqsirləndirilən şəxs1 onu işə düzəltmək adı ilə Şirvan şəhərinə çağırdığını, KİA markalı avtomaşını icarəyə götürdükdən sonra Şirvan şəhərində maşını Təqsirləndirilən şəxs1 təhvil verdiyini və sonuncunun tanımadığı qadınla həmin maşınla getdiyini, Şirvan şəhəri ərazisində qardaşının “Vito” markalı avtomaşını ilə saat 16-17 radələrinə kimi mağazalara yumurta paylamasını, sonra bu maşını Hacıqabul rayonuna evlərinə aparmasını, saat 19-20 radələrində Təqsirləndirilən şəxs1 zəng vuraraq onunla görüşməsini, görüş zamanı maşında qadın meyitinin olmasını və həmin meyiti Təqsirləndirilən şəxs1lə birlikdə Şamaxı rayonunun ərazisinə apardıqlarını, bu işdə köməklik etdiyi üçün Təqsirləndirilən şəxs1 ona 7.000 manat məbləğində pul verməsini göstərmiş və analoji ifadəni məhkəmə istintaqı zamanı da vermişdir.Göründyü kimi, Təqsirləndirilən şəxs1 və Təqsirləndirilən şəxs3 qəsdən adam öldürmə faktı ilə bağlı ilkin etirafedici ifadələri digər sübutlarla, o cümlədən meyitin məhkəmə-tibbi ekspertizasının rəyi ilə bir-birini tamamlayaraq Təqsirləndirilən şəxs1 sifarişi ilə Təqsirləndirilən şəxs3 tərəfindən Sarayxanım Abdullayevanın qətlə yetirilməsini təsdiq edir ki, belə olan halda Sarayxanım Abdullayevanın ölümünün ümumi niyyətdən kənara çıxan cinayətin törədilmə halı (icraçının ekstsessi) olmasından söhbət gedə bilməz.